text: Като феномен в България аудиокнигата е все още сравнително нова, макар разказването на истории да е толкова старо и познато за човека - нашите майки и баби винаги са ни разказвали истории. Така че част от задачата ни е да развиваме популярността на Storytel и с това хората да имат достъп до качествено, релевантно съдържание навсякъде и по всяко време.
  Тоест удобството на самото приложение като технология и качественото съдържание, не само като запис, но и като подбор на заглавия. Според мен тези две неща много помагат на услугата ни да става все по-популярна. На въпроса ти дали услугата ни е успешна, две години по-късно мога да кажа, че все повече хора знаят, че тя съществува като възможност. Много хора, които са я опитали веднъж, остават наши лоялни клиенти.